Babelscape/SREDFM huggingface dataset:
Πανεπιστήμιο της Βαρσοβίας

Το Πανεπιστήμιο της Βαρσοβίας (πολωνικά: "Uniwersytet Warszawski", λατινικά: "Universitas Varsoviensis"), το οποίο ιδρύθηκε το 1816, είναι το μεγαλύτερο πανεπιστήμιο στην Πολωνία. Απασχολεί πάνω από 6.000 υπαλλήλους, συμπεριλαμβανομένων περισσότερων από 3.100 ακαδημαϊκών εκπαιδευτικών. Παρέχει μεταπτυχιακά μαθήματα για 53.000 φοιτητές (πάνω από 9.200 υποψηφίους μεταπτυχιακού και διδακτορικού). Το Πανεπιστήμιο προσφέρει περίπου 37 διαφορετικούς τομείς σπουδών, 18 σχολές και πάνω από 100 εξειδικεύσεις σε ανθρωπιστικές, τεχνικές και φυσικές επιστήμες.

Ιδρύθηκε ως Βασιλικό Πανεπιστήμιο στις 19 Νοεμβρίου 1816, όταν τα διαμελισμοί της Πολωνίας χώρισαν τη Βαρσοβία από το παλαιότερο και πιο ισχυρό Πανεπιστήμιο της Κρακοβίας. Ο Αλέξανδρος Α΄ της Ρωσίας επέτρεψε την ίδρυση πέντε σχολών - νομικής και πολιτικής επιστήμης, ιατρικής, φιλοσοφίας, θεολογίας και ανθρωπιστικών επιστημών. Το πανεπιστήμιο επεκτάθηκε γρήγορα αλλά έκλεισε κατά τη διάρκεια της Νοεμβριανής Εξέγερσης το 1830. Άνοιξε ξανά το 1857 ως Ιατρική Ακαδημία της Βαρσοβίας, η οποία έδρευε τότε στο κοντινό Παλάτι του Στάσιτς, μόνο με ιατρικές και φαρμακευτικές σχολές. Όλες οι πανεπιστημιουπόλεις πολωνικής γλώσσας έκλεισαν το 1869 μετά την αποτυχημένη Ιανουαριανή Εξέγερση, αλλά το πανεπιστήμιο κατάφερε να εκπαιδεύσει 3.000 φοιτητές, πολλοί από τους οποίους ήταν σημαντικό μέρος της πολωνικής ιντελιγκέντσια. Εν τω μεταξύ, το Κεντρικό Κτήριο άνοιξε ξανά για την εκπαίδευση στρατιωτικού προσωπικού. Το πανεπιστήμιο επανήλθε κατά τον Πρώτο Παγκόσμιο Πόλεμο και ο αριθμός των σπουδαστών έφτασε τις 4.500 το 1918. Μετά την ανεξαρτησία της Πολωνίας, η νέα κυβέρνηση επικεντρώθηκε στη βελτίωση του πανεπιστημίου και στις αρχές της δεκαετίας του 1930 έγινε το μεγαλύτερο της χώρας. Δημιουργήθηκαν νέες σχολές και επεκτάθηκε το πρόγραμμα σπουδών. Μετά το Δεύτερο Παγκόσμιο Πόλεμο και την καταστροφή της Βαρσοβίας, το Πανεπιστήμιο άνοιξε ξανά με επιτυχία το 1945.

Σήμερα, το Πανεπιστήμιο της Βαρσοβίας αποτελείται από 126 κτίρια και εκπαιδευτικά συγκροτήματα με πάνω από 18 σχολές: βιολογία, χημεία, δημοσιογραφία και πολιτική επιστήμη, φιλοσοφία και κοινωνιολογία, φυσική, γεωγραφία και περιφερειακές μελέτες, γεωλογία, ιστορία, εφαρμοσμένη γλωσσολογία και σλαβική φιλολογία, οικονομικά, φιλολογία, παιδαγωγική, πολωνική γλώσσα, δίκαιο και δημόσια διοίκηση, ψυχολογία, εφαρμοσμένες κοινωνικές επιστήμες, διαχείριση και μαθηματικά, επιστήμη υπολογιστών και μηχανική.

Το Πανεπιστήμιο της Βαρσοβίας είναι ένα από τα κορυφαία πανεπιστήμια της Πολωνίας. Κατατάχθηκε από το περιοδικό "Perspektywy" ως το καλύτερο πολωνικό πανεπιστήμιο το 2010, 2011, 2014 και 2016. Οι διεθνείς κατατάξεις όπως το "ARWU" και το "University Web Ranking", κατατάσσουν το πανεπιστήμιο ως το καλύτερο πολωνικό ίδρυμα ανώτερου επιπέδου. Στη λίστα των 100 καλύτερων ευρωπαϊκών πανεπιστημίων που καταρτίστηκαν από το University Web Ranking, το Πανεπιστήμιο της Βαρσοβίας τοποθετήθηκε ως 61ο. Το "QS World University Rankings" είχε προηγουμένως τοποθετήσει το Πανεπιστήμιο της Βαρσοβίας ως το καλύτερο ίδρυμα υψηλότερου επιπέδου μεταξύ των 400 κορυφαίων στον κόσμο.
Σωβτέρ-ντε-Ρουέργκ

Το Σωβτέρ-ντε-Ρουέργκ (γαλλικά: "Sauveterre-de-Rouergue", οξιτανικά: "Sauvatèrra de Roergue") είναι γαλλική κοινότητα στο νομό του Αβερόν, στη διοικητική περιοχή της Οξιτανίας.

Οι κάτοικοί του είναι γνωστοί ως Σωβτερά (γαλλικά: "Sauveterrats").
Σεμπαζάκ-Κονκουρές

Το Σεμπαζάκ-Κονκουρές (γαλλικά: "Sébazac-Concourès", οξιτανικά: "Sebasac") είναι γαλλική κοινότητα στο νομό του Αβερόν, στη διοικητική περιοχή της Οξιτανίας.

Οι κάτοικοί του είναι γνωστοί ως Σεμπαζακουά (γαλλικά: "Sébazacois").
Σενέργκ

Το Σενέργκ (γαλλικά: "Sénergues", οξιτανικά: "Senèrgas") είναι γαλλική κοινότητα στο νομό του Αβερόν, στη διοικητική περιοχή της Οξιτανίας.

Οι κάτοικοί του είναι γνωστοί ως Σενεργκουά (γαλλικά: "Sénerguois").
Λα Σερ

Το Λα Σερ (γαλλικά: "La Serre", οξιτανικά: "La Sèrra") είναι γαλλική κοινότητα στο νομό του Αβερόν, στη διοικητική περιοχή της Οξιτανίας.

Οι κάτοικοί του είναι γνωστοί ως Σερουά (γαλλικά: "Serrois").
Σουλάζ-Μπονβάλ

Το Σουλάζ-Μπονβάλ (γαλλικά: "Soulages-Bonneval", οξιτανικά: "Solatges") είναι γαλλική κοινότητα στο νομό του Αβερόν, στη διοικητική περιοχή της Οξιτανίας.

Οι κάτοικοί του είναι γνωστοί ως Σουλαζουά (γαλλικά: "Soulageois").
Σιλβανές

Το Σιλβανές (γαλλικά: "Sylvanès", οξιτανικά: "Salvanez") είναι γαλλική κοινότητα στο νομό του Αβερόν, στη διοικητική περιοχή της Οξιτανίας.

Οι κάτοικοί του είναι γνωστοί ως Σιλβανεζιέν (γαλλικά: "Sylvanésiens").
Τωριάκ-ντε-Καμαρές

Το Τωριάκ-ντε-Καμαρές (γαλλικά: "Tauriac-de-Camarès", οξιτανικά: "Tauriac de Camarés") είναι γαλλική κοινότητα στο νομό του Αβερόν, στη διοικητική περιοχή της Οξιτανίας.

Οι κάτοικοί του είναι γνωστοί ως Τωριακουά (γαλλικά: "Tauriacois").
Τωριάκ-ντε-Νωσέλ

Το Τωριάκ-ντε-Νωσέλ (γαλλικά: "Tauriac-de-Naucelle", οξιτανικά: "Tauriac de Naucèla") είναι γαλλική κοινότητα στο νομό του Αβερόν, στη διοικητική περιοχή της Οξιτανίας.

Οι κάτοικοί του είναι γνωστοί ως Τωρασιέν (γαλλικά: "Tauriaciens").
Γκόλντι Χον

Η Γκόλντι Χον ή Γκόλντι Χόουν ("Goldie Hawn", 21 Νοεμβρίου 1945) είναι Αμερικανίδα ηθοποιός, σκηνοθέτρια και παραγωγός.
Βιλαέτι της Ερζεγοβίνης

Το Βιλαέτι της Ερζεγοβίνης ήταν βιλαέτι (επαρχία) της Οθωμανικής Αυτοκρατορίας, το οποίο υφίστατο από το 1875 έως το 1877. 

Δημιουργήθηκε από τον Μέγα Βεζίρη Μαχμούντ Νεντίμ Πασά, όταν ο τελευταίος προχώρησε, το 1875, στην απόσπαση της Ερζεγοβίνης από την Βοσνία και την δημιουργία μίας νέας επαρχίας, η οποία αποτελείτο από δύο σαντζάκια: εκείνο του Μόσταρ και εκείνο του Γκάτσκο.

Ωστόσο, το 1877, το Βιλάετι της Ερζεγοβίνης ενσωματώθηκε εκ νέου εντός του Βιλαετιού της Βοσνίας, ενώ, έπειτα από την κρίση της Ανατολής, τέθηκε υπό την διοίκηση της Δυαδικής Μοναρχίας, ωστόσο παρέμεινε υπό οθωμανική εξουσία έως την προσάρτησή του από την Αυστροουγγαρία το 1908.

Φέρεται να είχε έκταση της τάξεως των 14.800 τ.χλμ..
Σαβιλιάνο

Το Σαβιλιάνο είναι κοινότητα του Πεδεμόντιου στη βόρεια Ιταλία, στην επαρχία Κούνεο, περίπου 50 χιλιόμετρα (31 μίλια) νότια του Τορίνου με σιδηρόδρομο.

Έχει σημαντικά εργοστάσια επεξεργασίας σιδήρου, χυτήρια, μηχανήματα ατμομηχανής (κάποτε ιδιοκτησία της Fiat Ferroviaria, τώρα από την Alstom) και μεταξωτά, καθώς και εργοστάσια παραγωγής ζάχαρης, εκτυπωτικά εργοστάσια και μονάδες παραγωγής μεταξιού. Διατηρεί ακόμα μερικά ίχνη των αρχαίων τειχών της, κατεδαφισμένο το 1707, και την κοινοτική εκκλησία (S. Andrea), και μια θριαμβευτική αψίδα που ανεγέρθηκε προς τιμή του γάμου του Καρόλου Εμμανουήλ Α΄ της Σαβοΐας με την Αικατερίνη Μικαέλα της Ισπανίας. Στην περιοχή υπάρχει επίσης μουσείο τρένων.

Το Σαβιλιάνο είναι η πατρίδα του αστρονόμου Τζοβάνι Σκιαπαρέλι, καθώς και του φιλέλληνα Σαντόρε ντι Σανταρόζα ο οποίος συμμετείχε στην ελληνική επανάσταση του 1821.
Voltaïc

To Voltaïc είναι box set και live άλμπουμ της Ισλανδής μουσικού Μπιορκ. Περιλαμβάνει υλικό από το έβδομο στούντιο άλμπουμ της "Volta", που κυκλοφόρησε το 2007. Κυκλοφόρησε παγκόσμια σε πέντε διαφορετικές εκδδόσεις στις 23 Ιουνίου 2009. Τα εξώφυλλα και ο σχεδιασμός του απέκτησαν υποψηφιότητα για βραβείο στα Brit Insurance Design Awards το 2010.
Μπάρναρντ 68

Το Μπάρναρντ 68 ("Barnard 68") είναι σκοτεινό νεφέλωμα, και συγκεκριμένα μοριακό νέφος ή σφαιρίδιο Μποκ, στον Γαλαξία μας, και συγκεκριμένα στο νότιο μέρος του αστερισμού Οφιούχου, πολύ κοντά σε άλλα σκοτεινά νεφελώματα. Είναι ένα από τα κοντινότερα στη Γη τέτοια νεφελώματα, απέχοντας περίπου 400 ως 500 έτη φωτός, έτσι ώστε ούτε ένας αστέρας δεν φαίνεται μπροστά του. Ο Αμερικανός αστρονόμος Έντουαρντ Έμερσον Μπάρναρντ το προσέθεσε στον γνωστό κατάλογό του των σκοτεινών νεφελωμάτων το 1919, μπορεί όμως να είχε ανακαλυφθεί ενωρίτερα, είτε από τον ίδιο, είτε από άλλον αστρονόμο (ο κατάλογος εκδόθηκε το 1927).
Μάλκολμ ΜακΝτάουελ

Ο Μάλκολμ ΜακΝτάουελ ("Malcolm McDowell", 13 Ιουνίου 1943) είναι Άγγλος ηθοποιός.
Νίκος Καζάνας

Ο Νίκος Καζάνας (γεννημένος το 1939) είναι Έλληνας Ινδολόγος, Καθηγητής Φιλοσοφίας, Οικονομικών και Σανσκριτικών. Γεννήθηκε το 1939 στη Χίο.
Σοφία του Αννόβερου

Η Σοφία του Αννόβερου ("Sophia von Hannover", γεννημένη ως Σοφία του Παλατινάτου, 14 Οκτωβρίου 1630 - 8 Ιουνίου 1714) ήταν η σύζυγος του Ερνέστου Αύγουστου, Εκλέκτορα του Αννόβερου.
Αρτύρ Κονσταντέν Κρεμπς

Το υποβρύχιο "[[Gymnote]]" το 1888. Ο Αρτούρ Κρεμπς κρατά τον ιστό αερισμού. Το περισκόπιο είναι ορατό
Ο Αρτύρ Κονσταντέν Κρεμπς (, 16 Νοεμβρίου 1850, Βεζούλ – 22 Μαρτίου 1935, Κιμπερλέ) ήταν Γάλλος αξιωματικός του στρατού και πρωτοπόρος της μηχανικής.
Χρήστος Μανδάς

Ο Χρήστος Μανδάς (Πειραιάς, 17 Σεπτεμβρίου 2001) είναι Έλληνας ποδοσφαιριστής, ο οποίος αγωνίζεται ως τερματοφύλακας για τον Ατρόμητο.
Φρανκ Κοστέλο

Ο Φρανκ Κοστέλο (ιταλικά Francisco Castiglia) (26 Ιανουαρίου, 1891– 18 Φεβρουαρίου, 1973) ήταν Ιταλο-Αμερικανός γκάνγκστερ και από τους ηγέτες της Κόζα Νόστρα στις ΗΠΑ. Είχε το παρατσούκλι «Ο Πρωθυπουργός του υποκόσμου» λόγω της μεγάλης δύναμης του στην Μαφία και της πολιτικής επιρροής και διασυνδέσεων που είχε στην Αμερική. Ηγούνταν της οικογένειας Λουτσιάνο που μετά το 1936 μετονομάστηκε σε Οικογένεια Τζενοβέζε, που ήταν και η μία από τις πέντε οικογένειες της Κόζα Νόστρα στην Νέα Υόρκη. Είχε υπό τον έλεγχο του μια τεράστια αυτοκρατορία τζόγου σε όλη την Αμερικανική Επικράτεια.
Παύλος Ιωαννίδης

Ο Παύλος Ιωαννίδης γεννήθηκε στο Βερολίνο στις 22 Φεβρουαρίου 1924 -1 Μαΐου 2021και μεγάλωσε στην Αθήνα.
Μεγάλη Κορεατική Εγκυκλοπαίδεια

Η Μεγάλη Κορεατική Εγκυκλοπαίδεια είναι εγκυκλοπαίδεια 30 τόμων που δημοσιεύθηκε στη Βόρεια Κορέα. Περιλαμβάνει περισσότερα από 100.000 λήμματα, 25.000 οπτικά βοηθήματα και φωτογραφίες και περισσότερα από 5.200 βιογραφικά.
Άννα Κάθριν Γκριν

Η Άννα Κάθριν Γκριν (Anna Katharine Green) (11 Νοεμβρίου 1846 - 11 Απριλίου 1935) υπήρξε Αμερικανίδα συγγραφέας και ποιήτρια. Έγινε γνωστή κυρίως για τα αστυνομικά μυθιστορήματά της, - από τους πρωτοπόρους της αστυνομικής λογοτεχνίας, (είδος που αναπτυσσόταν εκείνη την εποχή) και γι' αυτό έχει ονομαστεί και μητέρα της αστυνομικής λογοτεχνίας. 
Το μυθιστόρημα που την έκανε διάσημη είναι η "«Υπόθεση Λέβενγουορθ»" - "The Leavenworth Case".

"«Οι χαρακτήρες της χρησιμοποίησαν με επιτυχία ειδικούς μάρτυρες, στοιχειώδεις ιατρικές έρευνες, νεκρά σώματα που βρέθηκαν σε απροσδόκητα σημεία για να πλέξουν και ξεδιαλύνουν την ίδια στιγμή ενδιαφέρουσες αστυνομικές ιστορίες μυστηρίου. Η γνώση της ποινικής νομοθεσίας που αποκτήθηκε από τον δικηγόρο πατέρα της, την βοήθησε δεόντως ώστε να δώσει έναν αέρα ρεαλισμού στα μυθιστορήματα και στα βιβλία της και την ίδια στιγμή να σκιαγραφήσει τους τύπους που χαρακτήριζαν και σηματοδοτούσαν το πεδίο της αστυνομικής μυθιστοριογραφίας. Υπήρξε αναμφίβολα προοδευτική γυναίκα το χρονικό διάστημα που έζησε και πέτυχε σ’ ένα είδος που κυριάρχησαν στην πραγματικότητα άρρενες συγγραφείς, αλλά από την άλλη μεριά, κι αυτό είναι αρκετά ενδιαφέρον κατά την άποψή μας, ήταν αντίθετη στη γυναικεία ψηφοφορία και δεν ενέκρινε πολλές συμπεριφορές σε φεμινίστριες της εποχής της.»"
Νησιά Φαραζάν

Τα Νησιά Φαραζάν (στα αραβικά:جزر فرسان , Juzur Farasān) βρίσκονται στην νότια Ερυθρά Θάλασσα και απέχουν περίπου 40 χιλ. από την πόλη Jizan, στις ακτές της Σαουδικής Αραβίας, στην επικράτεια της οποίας ανήκουν. Η τοπική οικονομία βασίζεται κυρίως στον τουρισμό και στο ψάρεμα.

Πρόκειται για ένα σύμπλεγμα κοραλλιογενών νησιών, που αποτελείται από περισσότερα από 80 νησιά. Το μεγαλύτερο από αυτά είναι το Farasān al-Kubrā, με έκταση 398,59 τετρ. χιλ., από το οποίο έχει πάρει το όνομά του όλο το σύμπλεγμα. 

Στα νησιά Φαραζάν το κλίμα είναι θερμό και υγρό με τις μεγαλύτερες θερμοκρασίες να καταγράφονται την περίοδο Απριλίου-Οκτωβρίου. Την ίδια περίοδο η υγρασία κυμαίνεται μεταξύ 6 -78%. Οι υψηλότερες βροχοπτώσεις καταγράφονται τον Απρίλιο. Στη θάλασσα γύρω από τα νησιά ζουν σαλάχια μάντα, λευκοί καρχαρίες, διάφορα είδη θαλάσσιων χελωνών, ντιγκόνγκ και διάφορα είδη από δελφίνια και φάλαινες. 

Σε ένα από τα νησιά του συμπλέγματος έχει βρεθεί μια ρωμαϊκή επιγραφή που χρονολογείται από το 144 μ.Χ. και η οποία πιστοποιεί την ύπαρξη ρωμαϊκής φρουράς. Τον 1ο αιώνα μ.Χ τα νησιά Φαραζάν ήταν γνωστά ως Portus Ferresanus.
Παρθένα Ζωή

Η Παρθένα Ζωή είναι ελληνική κωμική τηλεοπτική σειρά , τύπου αισθηματική κομεντί, όπου προβλήθηκε από τον τηλεοπτικό σταθμό ΑΝΤ1. Η προβολή της, ξεκίνησε στις 25 Σεπτεμβρίου 2017 και ολοκληρώθηκε στις 29 Ιουνίου 2018. Η σειρά ήταν καθημερινή, με κάθε επεισόδιο να διαρκεί 40 - 45 λεπτά. Σεναριογράφος της σειράς ήταν ο Πέτρος Καλκόβαλης και την σκηνοθέτησαν οι Σπύρος Μιχαλόπουλος, Πιέρρος Ανδρακάκος και Αλέξανδρος Πανταζούδης.
Outlaw in 'Em

Το Outlaw in 'Em είναι ένα κάντρι-ροκ τραγούδι από τον Ολλανδό τραγουδιστή Waylon. Θα εκπροσωπήσει την Ολλανδία στη Eurovision 2018.


Κατηγορία:Τραγούδια του 2017
SoundCloud

Το SoundCloud είναι μια διαδικτυακή υπηρεσία που ιδρύθηκε στο Βερολίνο στη Γερμανία.
Κασάι

thumb|right|350px|Ο Κασάι με κόκκινο, παραπόταμος του Κονγκό
Ο Κασάι είναι ένας παραπόταμος του ποταμού Κονγκό, και βρίσκεται στην Κεντρική Αφρική. Ο ποταμός πηγάζει από την Ανγκόλα, στη συνέχεια αποτελεί το σύνορο μεταξύ της Ανγκόλας και της Λαϊκής Δημοκρατίας του Κονγκό και έπειτα εισέρχεται στη Λαϊκή Δημοκρατία του Κονγκό. Ο Κασάι ενώνεται με τον Κονγκό στο Κουαμούτ, βορειοανατολικά της Κινσάσας. Παραπόταμοι του Κασάι είναι τα ποτάμια Φιμί, Κουάνγκο και Σανκουρού. Η λεκάνη του Κασάι αποτελείται κυρίως από περιοχές με ισημερινές τροπικές δασικές εκτάσεις, οι οποίες παρέχουν γεωργική γη σε μια περιοχή που χαρακτηρίζεται από άγονες, αμμώδεις επιφάνειες. Είναι ένας παραπόταμος του ποταμού Κονγκό και διαμάντια βρίσκονται σε αυτό το ποτάμι.
Ναπολέων Χιλ

Ο Όλιβερ Ναπολέων Χιλ (αγγλικά: Oliver Napoleon Hill) (26 Οκτωβρίου 1883-8 Νοεμβρίου 1970 ήταν Αμερικανός συγγραφέας αυτοβοήθειας. Το πιο γνωστό του βιβλίο είναι το Σκέψου και γίνε πλούσιος (αγγλικά: Think and Grow Rich, 1937), το οποίο συγκαταλέγεται ανάμεσα στα 10 μπεστ σέλλερ όλων των εποχών.
Fiat Cinquecento

Το Fiat Cinquecento (επίσημος κωδικός: Type 170) ήταν ένα αυτοκίνητο πόλης της κατηγορίας Α, που παρήχθη από την ιταλική αυτοκινητοβιομηχανία FIAT, από τον Ιούνιο του 1991 έως τον Σεπτέμβριο του 1998. Η ονομασία Cinquecento (ιταλικά: «πεντακόσια») δόθηκε, καθώς είχε θεωρηθεί τότε ως ο ιδεολογικός απόγονος του κλασικού Fiat 500 του 1957. Αντικατέστησε το εξαιρετικά γηρασμένο πλέον Fiat 126 και αντικαταστάθηκε τον Μάρτιο του 1998 από το Fiat Seicento. Ταυτόχρονα, τον Μάρτιο του 1998 οι εκδόσεις 900 και 1100 του Cinquecento αποσύρθηκαν από την παραγωγή, ενώ η αποκλειστικά πολωνικής κυκλοφορίας έκδοση 700, η τελευταία που είχε μείνει στην παραγωγή, διακόπηκε οριστικά λίγους μήνες μετά, τον Σεπτέμβριο του 1998.

Ιστορικά, το Fiat Cinquecento ήταν το πρώτο μοντέλο της Fiat που κατασκευάστηκε αποκλειστικά στο εργοστάσιο της εταιρείας στην Πολωνία. Συνολικά παρήχθησαν 1.107.405 αντίτυπα σειράς Cinquecento και, από αυτά, πάνω από 863.000 είχαν εξαχθεί εκτός Πολωνίας.
Πέτρος Απιανός

Ο Πέτρος Απιανός (λατινικά: Petrus Apianus, 16 Απριλίου 1495 - 21 Απριλίου 1552), επίσης γνωστός ως Πήτερ Άπιαν (γερμανικά: Peter Apian), ήταν Γερμανός ανθρωπιστής, γνωστός για τα έργα του στα μαθηματικά, την αστρονομία και τη χαρτογραφία.
Οι Απίθανοι 2

Οι Απίθανοι 2 είναι αμερικάνικη τρισδιάστατη ταινία κινουμένων σχεδίων, ένα σικουέλ της ταινίας Οι Απίθανοι του 2004. Παρήχθη από την εταιρεία Pixar Animation Studios και κυκλοφόρησε από την Walt Disney Pictures. Όπως και στην πρώτη ταινία, ο Μπραντ Μπερντ είναι ο σεναριογράφος και σκηνοθέτης, και πρωταγωνιστούν οι Χόλι Χάντερ, Κρεγκ Τ. Νέλσον, Σάρα Βόουελ, Σάμιουελ Λ. Τζάκσον και Τζον Ρατζενμπέργκερ, ξαναεπαναλαμβάνοντας τους ρόλους τους από την πρώτη ταινία. Επίσης δίνει νέα φωνή σε ρόλο ο Χακ Μίλνερ.

Η ταινία κυκλοφόρησε στις 15 Ιουνίου 2018(Ηνωμένες Πολιτείες Αμερικής),ενώ η πρώτη επίσημη προβολή έγινε στις 5 Ιουνίου στο Λος Άντζελες.
Συνταγματάρχης Λιάπκιν

Το βιβλίο Συνταγματάρχης Λιάπκιν είναι το πρώτο ψυχογραφικό μυθιστόρημα που έγραψε ο Καραγάτσης σε ηλικία 25 ετών και ανήκει στην κλασική νεοελληνική πεζογραφία. Εκδόθηκε για πρώτη φορά το 1933 και αποτελεί το πρώτο μέρος της τριλογίας με τίτλο "Εγκλιματισμός κάτω απ' τον Φοίβο", η οποία συμπληρώνεται από τον "Γιούγκερμαν" και την "Μεγάλη Χίμαιρα".
Αθηνά Κουστένη

Η δρ. Αθηνά Κουστένη είναι αστροφυσικός και ειδικεύεται στην πλανητολογία. Γαλλίδα και Ελληνίδα υπήκοος, είναι διευθύντρια έρευνας στο Εθνικό Κέντρο Επιστημονικής Έρευνας (CNRS), στο LESIA (Laboratoire d'études spatiales et d'instrumentation en astrophysique), στο Παρατηρητήριο των Παρισίων, στο Meudon. Συμμετέχει και διευθύνει έργα διαστημικής αποστολής για τον Ευρωπαϊκό Οργανισμό Διαστήματος (ESA) και για τη NASA. Η εστίασή της είναι στους γιγαντιαίους πλανήτες αερίου Κρόνος, Δίας και τα φεγγάρια τους, και θεωρείται ειδικός σχετικά με το δορυφόρο του πλανήτη Κρόνου, Τιτάνα.

Γεννήθηκε στην Αθήνα το 1961 και μετακόμισε στο Παρίσι της Γαλλίας όπου έλαβε μεταπτυχιακό δίπλωμα αστροφυσικής και διαστημικών τεχνικών στο Πανεπιστήμιο Pierre και Marie Curie (UPMC), Paris 6, το 1986 και μεταπτυχιακό τίτλο αγγλικής λογοτεχνίας , στο Πανεπιστήμιο του Παρισιού ΙΙΙ: Sorbonne Nouvelle, το 1987. Η Α. Κουστένη υπερασπίστηκε τη διδακτορική της διατριβή για την αστροφυσική και τις διαστημικές τεχνικές "Η ατμόσφαιρα του Τιτάνα από τις υπέρυθρες παρατηρήσεις του Voyager" στο Πανεπιστήμιο Pierre και Marie Curie (UPMC) , όπου το 1996 πήγε για να αποκτήσει ένα Habilitation to Direct Research (HDR).
Μίρα Σορβίνο

Η Μίρα Σορβίνο ("Mira Sorvino", 28 Σεπτεμβρίου 1967) είναι Αμερικανίδα ηθοποιός.
Ελίνα Νετσάγιεβα

Η Ελίνα Νετσάγιεβα (Εσθονικά: Elina Netšajeva, Ρωσικά: Элина Нечаева, 10 Νοεμβρίου 1991-) είναι Εσθονή σοπράνο.

Η Netšajeva αποφοίτησε από το Γαλλικό Σχολείο του Τάλιν το 2011. Το 2016 αποφοίτησε από την Εστονική Ακαδημία Μουσικής και Θεάτρου με μεταπτυχιακό τίτλο στο κλασσικό τραγούδι. 

Το ντεμπούτο της στο κοινό ήρθε στην τρίτη σεζόν της Eesti otsib superstaari, όπου συμμετείχε, αλλά εξαλείφθηκε στον προκριματικό γύρο των κοριτσιών. Συμμετείχε στον διαγωνισμό ETV Klassikatähed 2014 και ήταν μια από τις τρεις φιναλίστ

Η Netšajeva ήταν μια από τους παρουσιάτριες των ημιτελικών του Eesti Laul 2017, μαζί με τον Marko Reikop.

Στις 3 Μαρτίου 2018, η Elina κέρδισε το Eesti Laul 2018 με το ιταλικό τραγούδι "La Forza" και εκπροσώπησε την Εσθονία στο διαγωνισμό τραγουδιού της Eurovision Προκρίθηκε στον τελικό, όπου κατέλαβε την 8η θέση με 245 βαθμούς.
Ψηφιακή λήψη

Ψηφιακή λήψη (αγγλικά: Digital download) στη μουσική ονομάζεται η μεταφορά μουσικών αρχείων (άλμπουμ ή τραγουδιών μεμονωμένα) μέσω ίντερνετ σε μια ψηφιακή συσκευή που μπορεί να τα αναπαράγει. Ο όρος περιλαμβάνει τόσο τη νόμιμη λήψη, που πραγματοποιείται μέσω αγοράς των αρχείων από ψηφιακά καταστήματα μουσικής, όσο και την παράνομη λήψη τους από διαδικτυακούς ιστοτόπους. Δεν πρέπει να συγχέεται με το streaming, δηλαδή τη ροή μουσικής μέσω υπηρεσιών, όπως το Spotify και το Apple Music, ούτε με την προσωρινή αποθήκευσή τους σε αυτές τις υπηρεσίες για ακρόασή τους εκτός σύνδεσης.

Ξεκίνησε στις αρχές του εικοστού αιώνα, με τη διάδοση του διαδικτύου και έγινε ιδιαίτερα δημοφιλές στις αρχές της πρώτης δεκαετίας του. Τα τελευταία χρόνια, η μέθοδος αυτή έχει κυριαρχήσει στη μουσική βιομηχανία. Σύμφωνα με αναφορές της εταιρίας Nielsen, οι ψηφιακές λήψεις αποτέλεσαν το 55.9% της αγοράς μουσικής το 2012. Το μουσικό κατάστημα iTunes της Apple έκανε έσοδα ύψους 1,1 δισ. Δολαρίων κατά το πρώτο τρίμηνο του οικονομικού έτους.
Μαρία της Έσσης και του Ρήνου

Η Μαρία της Έσσης και του Ρήνου (24 Μαΐου 1874 - 16 Νοεμβρίου 1878), ήταν το μικρότερο παιδί και η πέμπτη κόρη του Λουδοβίκου Δ΄, Μέγα Δούκα της Έσσης και του Ρήνου και της Αλίκης του Ηνωμένου Βασιλείου. Η μητέρα της ήταν η δεύτερη κόρη της Βασίλισσας Βικτώριας και του Αλβέρτου της Σαξονίας-Κόμπουργκ και Γκότα. Πέθανε από διφθερίτιδα σε ηλικία τεσσάρων ετών και θάφτηκε με τη μητέρα της, η οποία πέθανε λίγες εβδομάδες αργότερα από την ίδια ασθένεια. Αυτή και η Βασίλισσα Βικτώρια είχαν τα ίδια γενέθλια.
Πάσο Ντόμπλε

Το Πάσο Ντόμπλε ("Pasodoble") είναι ένας χορός που μιμείται τις κινήσεις ενός ταυρομάχου. Παρόλο που το Pasodoble έχει τις ρίζες του στις ισπανικές παραδόσεις, πιστεύεται ότι δημιουργήθηκε στη νότια Γαλλία κατά τη δεκαετία του 1930. Το Pasodoble ήταν ένας τρόπος για τους Γάλλους να απεικονίσουν τις τεχνικές που χρησιμοποιούνται στις ισπανικές ταυρομαχίες. Το Pasodoble περιλαμβάνει βήματα που μοιάζουν με αυτά που χρησιμοποιούνται στις ταυρομαχίες και είναι γνωστό ως ένας από τους ταχύτερους χορούς της Latin Ballroom, επειδή οι χορευτές κάνουν περίπου 120 έως 130 κτυπήματα ανά λεπτό. Με δυαδικό ρυθμό και μετριοπαθή κίνηση, το Pasodoble βασιζόταν πιθανότατα σε τυπικούς ισπανικούς χορούς του 16ου αιώνα. Κατά τη διάρκεια του 18ου αιώνα, ενσωματώθηκε σε κωμωδίες και υιοθετήθηκε ως ρυθμιστικό βήμα για το ισπανικό πεζικό, με ένα ειδικό χαρακτηριστικό που κάνει τα στρατεύματα να κάνουν το τακτικό βήμα: 120 βήματα ανά λεπτό. Η μουσική εισήχθη στις ταυρομαχίες κατά τη διάρκεια του 19ου αιώνα. Παίζεται κατά την είσοδο των ταυρομαχιών στο δαχτυλίδι (paseo) ή κατά τη διάρκεια των περασμάτων (faena) λίγο πριν το σκοτώσει. Αντιστοιχεί στον χορό pasodoble (παραδοσιακή και αίθουσα χορού).
NGC 1931

Το NGC 1931, γνωστό και ως Sharpless 2-237 (Sh 2-237), είναι ένα διάχυτο νεφέλωμα εκπομπής που βρίσκεται στον αστερισμό Ηνίοχο. Το νεφέλωμα αυτό έχει χαρακτηρισθεί ως «μινιατούρα του Νεφελώματος του Ωρίωνα», καθώς του μοιάζει σε δύο χαρακτηριστικά: Περιέχει και ίχνη νεφελώματος ανακλάσεως, ενώ διαθέτει ένα μικρότερο «αντίγραφο» του Τραπεζίου, δηλαδή ένα νεαρό αστρικό σμήνος στο κέντρο του. Οι φαινόμενες διαστάσεις του όλου συμπλέγματος σμήνους-νεφελώματος δεν υπερβαίνουν τα 3 λεπτά της μοίρας., ενώ η απόσταση από τη Γη εκτιμάται σε 7.000 έτη φωτός περίπου.
Νεφέλωμα της Μερόπης

To Νεφέλωμα της Μερόπης, γνωστό και ως NGC 1435 ή και Νεφέλωμα του Τέμπελ, είναι ένα διάχυτο νεφέλωμα ανάκλασης στο αστρικό σμήνος Πλειάδες. Περιβάλλει τον 4ου μεγέθους αστέρα Μερόπη, το φως του οποίου ανακλά. Ανακαλύφθηκε στις 19 Οκτωβρίου 1859 από τον Γερμανό αστρονόμο Βίλχελμ Τέμπελ. Ο Τζον Χέρσελ το περιέγραψε στον Νέο γενικό αστρονομικό κατάλογο (NGC) ως ένα πολύ αμυδρό νεφέλωμα, με τη γωνιακή διάμετρο της πανσελήνου.

Το Νεφέλωμα της Μερόπης έχει επιφανειακό φαινόμενο μέγεθος 13 στην κεντρική περιοχή του και εξασθενεί γρήγορα κατά έναν παράγοντα περίπου 15, ώστε το μεγαλύτερο μέρος του να έχει επιφανειακό φαινόμενο μέγεθος αμυδρότερο του 16. Περιέχει έναν φωτεινό κόμβο, γνωστό ως IC 349 («Νεφέλωμα του Μπάρναρντ της Μερόπης»), περίπου 30 δευτερόλεπτα της μοίρας σε γωνιακή διάμετρο, κοντά στη Μερόπη. Το γαλαζωπό χρώμα του NGC 1435 οφείλεται στη λεπτή σκόνη άνθρακα που αυτό περιέχει. Παρότι η παραδοσιακή άποψη είναι ότι αποτελεί υπόλειμμα του νεφελώματος από το οποίο σχηματίσθηκε το νεαρό ακόμα σμήνος των Πλειάδων, φαίνεται πλέον πιθανότερο να αποτελεί μία τυχαία συνάντηση με το σμήνος.
NGC 248

Το NGC 248 (γνωστό και ως ESO 29-EN8) είναι ένα διάχυτο νεφέλωμα εκπομπής που βρίσκεται στον αστερισμό Τουκάνα, μέσα στον νάνο ανώμαλο γαλαξία Μικρό Νέφος του Μαγγελάνου, στο νότιο μέρος τόσο του αστερισμού, όσο και του γαλαξία. Εξαιτίας της πολύ νότιας θέσεώς του είναι αόρατο από την Ελλάδα και ολόκληρη την ηπειρωτική Ευρώπη (όπως και ολόκληρος ο αστερισμός). Με μεγάλα τηλεσκόπια είναι ορατός ο διαχωρισμός του σε δύο τμήματα. Ανακαλύφθηκε το 1834 από τον Βρετανό αστρονόμο Τζων Φρέντερικ Γουίλιαμ Χέρσελ.

NGC 0248
NGC 0248
NGC 0248
O jardim

Το "O jardim" (Ελληνικά: Ο κήπος) είναι ένα τραγούδι ερμηνευμένο από την Πορτογαλέζα τραγουδίστρια Κλαούντια Πασκοάλ και γραμμένο από την Isaura. Είναι η Πορτογαλική συμμετοχή για τη Eurovision 2018.
Gromee

Ο Αντρεζέι Γκρομάλα (γ. 14 Δεκεμβρίου 1978 στην Κρακοβία), γνωστός με το ψευδόνυμο Gromee, είναι Πολωνός DJ, παραγωγός ηχογραφήσεων, ρεμίξερ και ιδιοκτήτης της Kingztown Music. Το 2016 υπέγραψε συμβόλαιο με τη Sony Music. Στα Eska Music Awards 2017 κέρδισε το βραβείο του καλύτερου DJ/Παραγωγού.

Κέρδισε τον εθνικό τελικό της Πολωνίας για τη Eurovision 2018. Μαζί με τον Σουηδό τραγουδιστή Λούκας Μέιγιερ, εκπροσώπησε τη χώρα του στη Eurovision 2018 στη Λισαβόνα με το τραγούδι "Light Me Up". Το τραγούδι απέτυχε να προκριθεί στον μεγάλο τελικό.
Ευδοκία Κορρέ

Η Ευδοκία Κορρέ Σκιαδά, γεννημένη στην Αθήνα στις 31 Οκτωβρίου 1938, είναι πρώην διεθνής πρωταθλήτρια της καλαθοσφαίρισης. Διέπρεψε σαν αθλήτρια του Τρίτωνα Αθηνών στην θέση της σέντερ φορ από το 1954 έως το 1961.

Αποφοίτησε από το Η΄γυμνάσιο Αθηνών και το 1979 παίρνει το πτυχίο της και ασκεί το επάγγελμα της καθηγήτριας φυσικής αγωγής. Παντρεύτηκε τον Γεώργιο Σκιαδά επίσης εκπαιδευτικό. Σαν αθλήτρια του Τρίτωνα συμμετείχε στο πρωτάθλημα Αθηνών-Πειραιώς, δεν υπήρχε πανελλήνιο πρωτάθλημα τότε, και σε διάφορα διεθνεί τουρνουά. Χρημάτισε έφορος της εθνικής γυναικών.

Με την Εθνική Ελλάδος αγωνίστηκε στον πρώτο επίσημο αγώνα στην ιστορία της, στις 15 Απριλίου 1958, στην νίκη επί του Λιβάνου με 68-32 όπου δεν σημείωσε πόντους. Συμμετείχε την επόμενη ημέρα στον αγώνα Μεικτή Αθηνών - Μεικτή Βηρυτού, μπήκε αλλαγή στο δεύτερο ημίχρονο, που στην ουσία ήταν οι ίδιες ομάδες με τον αγώνα των Εθνικών ομάδων όπου δεν σημείωσε πάλι πόντους.

Έχει τιμηθεί για την προσφορά της από την Ελληνική ομοσπονδία καλαθοσφαίρισης, τον Δήμο Αθηναίων, τον Σ.Ε.Π.Κ. και τον Δήμο Άνω Λιοσίων.
Ντάνκαν Β΄ της Σκωτίας

Ο Ντάνκαν Β΄ της Σκωτίας (γαελική γλώσσα: "Donnchadh mac Mhaoil Chaluim", π. 1060 - 12 Νοεμβρίου 1094) βασιλιάς της Σκωτίας (1094) ήταν γιος του Μάλκολμ Γ΄ της Σκωτίας και της πρώτης συζύγου του Ίνγκεμποργκ Φίνσνταττερ χήρας του Θόρφιν Σίγκουρντσον.
Η ταυτότητα της μητέρας του Ντάνκαν δεν είναι γνωστή, τα "Σάγκας των Ορκάδων" καταγράφουν τον γάμο του Μάλκολμ Γ΄ με την Ίνγκεμποργκ και στην συνέχεια αναφέρουν "ο γιος τους ήταν ο Ντάνκαν, βασιλιάς των Σκωτσέζων και πατέρας του Γουλιέλμου", ο Ντάνκαν Β΄ πήρε το όνομα του παππού του Ντάνκαν Α΄ της Σκωτίας. Το όνομα της μητέρας του δεν υπάρχει σε Σκωτσέζικες και Αγγλικές πηγές, πιθανότατα ήταν ερωμένη ή ο γάμος τους δεν είχε αναγνωριστεί από την εκκλησία. Ο Γουλιέλμος του Μαλμέσμπουρι αναφέρει τον Ντάνκαν Β΄ σαν "νόθο γιο του Μάλκολμ Γ΄". Η αναφορά του Γουλιέλμου οδήγησε τους περισσότερους σύγχρονους ιστορικούς στο συμπέρασμα ότι ήταν νόθος αλλά πιθανότατα είναι προπαγάνδα με στόχο να τονίσει τα κληρονομικά δικαιώματα των γιων του Μάλκολμ με την δεύτερη σύζυγο του Αγία Μαργαρίτα της Σκωτίας. Δεν υπάρχει καμιά πηγή της εποχής που να παρουσιάζει αποκλεισμό του Ντάνκαν από την διαδοχή. 

Ο Ντάνκαν Β΄ παραδόθηκε στον Γουλιέλμο τον Κατακτητή σαν όμηρος (1072), τα "Χρονικά του Ούλστερ" σημειώνουν "Γάλλοι πήγαν στην Σκωτία και έφεραν όμηρο τον γιο του βασιλιά της χώρας". Οι πρώτες πηγές δεν αναγνωρίζουν το όνομα του αλλά τα ετεροθαλή αδέλφια του εκείνη την εποχή ήταν νήπια ή δεν είχαν ακόμα γεννηθεί. Η σύγκρουση του Μάλκολμ Γ΄ με τον Γουλιέλμο τον Κατακτητή οδήγησε σε αυτό το αποτέλεσμα, μετά την Νορμανδική επίθεση στην Αγγλία το τελευταίο μέλος του Οίκου του Ουέσσεξ Έντγκαρ Έθελινγκ δραπέτευσε στην Σκωτία και ζήτησε βοήθεια από τον βασιλιά Μάλκολμ Γ΄ πατέρα του Ντάνκαν (1068). Ο Μάλκολμ δήλωσε στον Έντγκαρ ότι του παρέχει κάθε υποστήριξη στον αγώνα του με τον Γουλιέλμο, οι σχέσεις τους ενισχύθηκαν με τον δεύτερο γάμο του Μάλκολμ Γ΄ με την αδελφή του Έντγκαρ Μαργαρίτα. Ο Μάλκολμ Γ΄ είδε τον Γουλιέλμο τον Κατακτητή σαν απειλή και για το δικό του βασίλειο ειδικά τις περιοχές της Κάμπρια και της Λόθιαν, για να ενισχύσει τα δικαιώματα του κουνιάδου του λεηλάτησε σκληρά την βόρεια Αγγλία (1070).
Έλλη Καρόζη

Η Έλλη Καρόζη είναι Ελληνίδα πρώην πρωταθλήτρια της καλαθοσφαίρισης η πρώτη που έπαιξε σε ξένο σύλλογο.

Ξεκίνησε την καριέρα της στον Παναθηναϊκό αγωνιζόμενη στα τοπικά πρωταθλήματα κέντρου, την εποχή εκείνη δεν υπήρχε ακόμα Εθνικό πρωτάθλημα. Από τον Παναθηναϊκό το 1954 πήγε στην Βραζιλιάνικη Φλουμινένσε του Ρίο ντε Τζανέιρο και αγωνίστηκε εκεί έως το 1956, σύμφωνα με τον ελληνικό τύπο στην Βραζιλία είχε το παρατσούκλι "η βόμβα του ελληνικού μπάσκετ". Επιστρέφοντας στην Ελλάδα το 1957 έπαιξε για τον Α.Ο. Αμπελοκήπων.

Με την Εθνική Ελλάδος ήταν στην αποστολή και στον πάγκο της αλλά δεν αγωνίστηκε στον πρώτο αγώνα στην ιστορία της στις 15 Απριλίου 1958, στην νίκη επί του Λιβάνου με 68-32. Συμμετείχε την επόμενη ημέρα στο αγώνα Μεικτή Αθηνών- Μεικτή Βηρυτού, που στην ουσία ήταν οι ίδιες ομάδες με τον αγώνα των Εθνικών ομάδων όπου αγωνίστηκε στα τελευταία λεπτά και δεν σημείωσε πόντους.
Μελουσίνα φον ντερ Σούλενμπουργκ, Κόμισσα του Ουόλσινγκχαμ

Η Πετρονίλα Μελουσίνα φον ντερ Σούλενμπουργκ, Κόμισσα του Ουόλσινγκχαμ ("Petronilla Melusina von der Schulenburg, Countess of Walsingham", 1 Απριλίου 1693 - 16 Σεπτεμβρίου 1778) ήταν η φυσική κόρη του βασιλιά Γεωργίου Α΄ της Μεγάλης Βρετανίας και της μακροχρόνιας ερωμένης του Μελουσίνε φον ντερ Σούλενμπουργκ, Δούκισσα του Κένταλ.

Το 1722, η Μελουσίνα έλαβε τους τίτλους Βαρόνη του Όλντμπρο και Κόμισσα του Ουόλσινγκχαμ.

Στις 5 Σεπτεμβρίου 1733 παντρεύτηκε τον Φίλιπ Στάνχοουπ, 4ος Κόμης του Τσέστερφιλντ. 

Το ζευγάρι δεν είχε παιδιά, αλλά είναι πιθανό να ήταν η μητέρα, μέσα από μια οικειότητα με τον Κάρολο Κάλβερτ, 5ο Βαρόνο της Βαλτιμόρης, του Βενέδικτου Σουίνγκεϊτ Κάλβερτ. Ο Κάλβερτ γεννήθηκε στην Αγγλία γύρω στο 1730-32, ως παράνομος γιος του Κάρολου Κάλβερτ, 5ου Βαρόνου της Βαλτιμόρης. Η ταυτότητα της μητέρας του δεν είναι απολύτως σαφής, αλλά ορισμένες πηγές δείχνουν ότι ήταν η Μελουσίνα φον ντερ Σούλενμπουργκ.

Η Μελουσίνα πέθανε σε ηλικία 85 ετών.
Μπιλ Σκάρσγκορντ

O Μπιλ Σκάρσγκορντ ("Bill Skarsgård", γεννημένος στις 9 Αυγούστου 1990) είναι Σουηδός ηθοποιός. Είναι γνωστός για τον ρόλο του στη σειρά The Divergent Series: Allegiant, Atomic Blonde, και την σειρά Netflix Hemlock Grove, ενώ πρωταγωνιστεί ως Πένιγουαιζ στην ταινία του 2017 IT: Chapter One, από όπου εκτοξεύτηκε η δημοτικότητα του. Από τον Αύγουστο του 2018 θα ξεκινήσουν τα γυρίσματα για το δεύτερο μέρος της ταινίας, IT: Chapter Two. Είναι γιος του ηθοποιού Στέλαν Σκάρσγκορντ και αδερφός του Αλεξάντερ Σκάρσγκορντ από το True Blood.
Ανδρέας Λεντάκης

Ο Ανδρέας Λεντάκης (5 Σεπτεμβρίου 1935 - 20 Μαρτίου 1997) ήταν Έλληνας πολιτικός, στοχαστής και συγγραφέας με σημαντική αντιδικτατορική δράση.
Στάδιο 20ής Ιουλίου Κερύνειας

Το "Στάδιο 20ής Ιουλίου Κερύνειας" (τουρκικά: "Girne 20 Temmuz Stadyumu"), νομίμως επίσημα, βάσει της Κυπριακής Δημοκρατίας, Δημητριάδειο Στάδιο είναι γήπεδο στην κατεχόμενη Κερύνεια της κατεχόμενης Κύπρου. Έχει χωρητικότητα 1.500 θέσεων, ενώ διαθέτει και δημοσιογραφικά θεωρία για την τηλεοπτική κάλυψη αγώνων. Αποτελεί έδρα των αθλητικών συλλόγων Ντογάν Τουρκ Μπιρλιγί και Τουρκ Ότζαγι Λιμασόλ.
Human Behaviour

Το "Human Behaviour" είναι τραγούδι της Ισλανδής μουσικού Μπιορκ. Αποτελεί το πρώτο της σόλο σίνγκλ και κυκλοφόρησε τον Ιούνιο του 1993 ως πρώτο σίνγκλ του άλμπουμ της "Debut" (1993). Παραγωγός του είναι ο μακροχρόνιος συνεργάτης της Nellee Hooper. Οι στίχοι γράφτηκαν από τη Μπιορκ και τον ίδιο και αναφέρονται στη φύση του ανθρώπου, από την οπτική γωνία ενός ζώου.

Είναι το πρώτο τραγούδι από τον κύκλο τραγουδιών του "Isobel", μια τριλογία που περιλαμβάνει αυτό, το Isobel και το Bachelorette.
Όλγα Ηρωίδου

Η Όλγα Ηρωίδου, γεννημένη στην Αθήνα το 1938, είναι πρώην διεθνής πρωταθλήτρια της καλαθοσφαίρισης και του στίβου. Στην καλαθοσφαίριση διέπρεψε σαν αθλήτρια του Τρίτωνα Αθηνών, βασική και αναντικατάστατη στην πεντάδα και στον στίβο του Πανελληνίου .

Ξεκίνησε να παίζει καλαθοσφαίριση μαζί με την Αργυρώ Βαρελοπούλου το 1954 ενώ ήταν ακόμα στο γυμνάσιο, Η΄γυμνάσιο Αθηνών, για να συνεχίσει έπειτα στον Τρίτων. Στο στίβο άρχισε να παίζει κι εκεί από το γυμνάσιο, ήταν αθλήτρια του άλματος εις ύψος και μήκος για να συνεχίσει έπειτα στον Πανελλήνιο παίζοντας στα πανελλήνια πρωταθλήματα.

Με την Εθνική Ελλάδος καλαθοσφαίρισης αγωνίστηκε στον πρώτο επίσημο αγώνα στην ιστορία της, στις 15 Απριλίου 1958, στην νίκη επί του Λιβάνου με 68-32 χωρίς να σημειώσει πόντους. Συμμετείχε αλλαγή στα τελευταία λεπτά και την επόμενη ημέρα στο αγώνα Μεικτή Αθηνών - Μεικτή Βηρυτού, που ήταν οι ίδιες ομάδες με τον αγώνα των Εθνικών ομάδων χωρίς πάλι να σημειώσει πόντους.
Ακαδημία Επιστημών και Τεχνών της Σερβικής Δημοκρατίας της Βοσνίας

Η Ακαδημία Επιστημών και Τεχνών της Σερβικής Δημοκρατίας της Βοσνίας (, АНУРС, βοσνιακά και κροατικά: "Akademija nauka i umjetnosti Republike Srpske", ANURS) είναι το ανώτατο αντιπροσωπευτικό όργανο της επιστήμης και της τέχνης της Σερβικής Δημοκρατίας της Βοσνίας που ιδρύθηκε το 1996. Διαθέτει τέσσερα τμήματα: Τμήμα Κοινωνικών Επιστημών, Τμήμα Λογοτεχνίας και Τεχνών, Τμήμα Φυσικών, Μαθηματικών και Τεχνικών Επιστημών και Τμήμα Ιατρικών Επιστημών. Εδρεύει στη Μπάνια Λούκα.
Λούκας Μέιγιερ

Ο Λούκας Μέιγιερ (γ. 21 Αυγούστου 1988 στην Στοκχόλμη) είναι Σουηδός ροκ μουσικός, κιθαρίστας, τραγουδιστής και τραγουδοποιός. Είναι επίσης στα φωνητικά του No Sleep For Lucy.

Μαζί με τον Πολωνό DJ Gromee, εκπροσώπησε την Πολωνία στη Eurovision 2018 στη Λισαβόνα με το τραγούδι "Light Me Up". Το τραγούδι απέτυχε να προκριθεί στον τελικό.
Άρι Όλαφσσον

Ο Άρι Όλαφσσον (Ισλανδική προφορά: ˈaːrɪ ˈouːlafsɔn, 21 Μαΐου 1998-) είναι Ισλανδός τραγουδιστής ο οποίος εκπροσώπησε τη χώρα του στη Eurovision 2018, μετά τη νίκη του στο Söngvakeppnin 2018, τον εθνικό τρόπο επιλογής της Ισλανδίας, με το τραγούδι "Our Choice".
Το τραγούδι δεν προκρίθηκε στον τελικό του διαγωνισμού.
Κλαούντια Πασκοάλ

Η Κλαούντια Πασκοάλ (12 Οκτωβρίου 1994-) είναι Πορτογαλίδα τραγουδίστρια, η οποία εκπροσώπησε τη χώρα της στη Eurovision 2018 στη Λισαβόνα της Πορτογαλίας.
Τζένιφερ Μπρένινγκ

Η Τζένιφερ Μπρένινγκ (γ. 15 Δεκεμβρίου 1996, Βερολίνο) είναι Γερμανίδα τραγουδίστρια, η οποία εκπροσώπησε τον Άγιο Μαρίνο στη Eurovision 2018 με το τραγούδι "Who We Are", μαζί με τη Τζέσικα.
Το τραγούδι απέτυχε να προκριθεί στον μεγάλο τελικό.
Μαυροβούνιοι

Οι Μαυροβούνιοι (μαυροβουνιακά/ σερβικά: Црногорци/"Crnogorci", ), κυριολεκτικά "Άνθρωποι του Μαύρου Όρους", είναι φυλετική ομάδα που προέρχεται από το Μαυροβούνιο. Υπάρχουν Μαυροβούνιοι που θεωρούν τους εαυτούς τους ξεχωριστό έθνος. Ορισμένες φορές ωστόσο θεωρούνται Σέρβοι. Υπάρχει ένα ζήτημα σχετικά με την εθνική και τη γλωσσική ταυτότητά τους.

Κοινότητες Μαυροβούνιων υπάρχουν στη Βοσνία-Ερζεγοβίνη, στην Κροατία, στη Βόρεια Μακεδονία, στη Σερβία, στην Τουρκία, στις Ηνωμένες Πολιτείες, στην Αργεντινή, στη Γερμανία, στο Λουξεμβούργο, στη Χιλή, στον Καναδά και στην Αυστραλία.
Αδάμ Αδάμαντος

Ο Αδάμ Αδάμαντος (24 Σεπτεμβρίου 1904- 15 Απριλίου 1959) υπήρξε ελληνοκύπριος πολιτικός, ιδρυτικό στέλεχος του ΑΚΕΛ και δήμαρχος Αμμοχώστου.
Σοφία Καρλότα του Αννόβερου

Η Σοφία Καρλότα του Αννόβερου ("Sophie Charlotte von Hannover", 30 Οκτωβρίου 1668 - 1 Φεβρουαρίου 1705) ήταν η πρώτη βασιλική σύζυγος της Πρωσίας ως σύζυγος του βασιλιά Φρειδερίκου Α΄ της Πρωσίας. Ο αδελφός της Γεώργιος Λουδοβίκος το 1714 έγινε βασιλιάς της Μεγάλης Βρετανίας ως Γεώργιος Α΄.

Το Σαρλότενμπουργκ, σήμερα μια περιοχή του Βερολίνου, η λίμνη Σαρλότενσι στο Μπαντ Ίμπουργκ, καθώς και το Γυμνάσιο Σοφίας Καρλότας στο Βερολίνο έχουν το όνομά της.
Αλβανική Δημοκρατία

Αλβανική Δημοκρατία (αλβανικά: "Republika Shqiptare") ήταν το επίσημο όνομα της Αλβανίας όπως κατοχυρώθηκε στο Σύνταγμα του 1925. Η Αλβανία έγινε "de facto" προτεκτοράτο του Βασιλείου της Ιταλίας μετά την υπογραφή των Συνθηκών των Τιράνων του 1926 και του 1927. Η Αλβανία ανακηρύχθηκε συνταγματική μοναρχία το 1928. Με την ίδρυσή της, η Ιταλία απαίτησε να είναι σύμμαχοι με τη δημοκρατία. Αυτό έγινε σε μεγάλο βαθμό για να αυξηθεί η επιρροή της Ιταλίας στα Βαλκάνια και να ενισχυθεί η ιταλική και αλβανική ασφάλεια στις εδαφικές τους διαμάχες με την Ελλάδα και τη Γιουγκοσλαβία.
Νταγκμάρα Χαντζλίκ

Η Νταγκμάρα Χαντζλίκ (γεννήθηκε στις 20 Φεβρουαρίου 1986) είναι Κύπρια δρομέας μεγάλων αποστάσεων. Συμμετείχε στον γυναικείο μαραθώνιο στο Παγκόσμιο Πρωτάθλημα Στίβου 2017.
Δημοκρατία της Κεντρικής Αλβανίας

Η Δημοκρατία της Κεντρικής Αλβανίας (αλβανικά: "Republika e Shqipërisë së Mesme") ήταν βραχύβιο μη αναγνωρισμένο κράτος που ιδρύθηκε στις 16 Οκτωβρίου 1913 με το διοικητικό της κέντρο στο Δυρράχιο, της μετέπειτα Αλβανίας.
Chupa Chups

Το [[λογότυπο]] Chupa Chups, σχεδιασμένο από τον [[Σαλβαδόρ Νταλί|Σαλβαδόρ Ντάλι]]
Τα Chupa Chups (ισπανική προφορά:[tʃupa tʃups];) είναι δημοφιλή ισπανικά γλειφιτζούρια και άλλα είδη ζαχαροπλαστικής που πωλούνται σε περισσότερες από 150 χώρες σε όλο τον κόσμο. Η μάρκα ιδρύθηκε το 1958 από τον Enric Bernat και ανήκει σήμερα στην ιταλο-ολλανδική πολυεθνική εταιρία Perfetti Van Melle. Το όνομα της μάρκας προέρχεται από το ισπανικό ρήμα chupar, που σημαίνει "πιπιλίζω".
Ανεξάρτητη Αλβανία

Ανεξάρτητη Αλβανία (αλβανικά: "Shqipëria e Pavarur") ή σύμφωνα με το επίσημο κείμενο διακήρυξης της ανεξαρτησίας "Αλβανία" ονομαζόταν ένα κοινοβουλευτικό κράτος που συστάθηκε στον Αυλώνα στις 28 Νοεμβρίου 1912. Η συνέλευσή της συγκροτήθηκε την ίδια μέρα, ενώ η κυβέρνηση και η γερουσία της συστάθηκαν στις 4 Δεκεμβρίου 1912.

Η αντιπροσωπεία της Αλβανίας υπέβαλε μνημόνιο στη Διάσκεψη του Λονδίνου του 1913, ζητώντας διεθνή αναγνώριση της ανεξάρτητης Αλβανίας. Στην αρχή του συνεδρίου αποφασίστηκε ότι η περιοχή της Αλβανίας θα ήταν υπό οθωμανική κυριαρχία αλλά με αυτόνομη κυβέρνηση. Τα αιτήματα της αντιπροσωπείας για αναγνώριση με βάση τα εθνοτικά δικαιώματα των Αλβανών απορρίφθηκαν και η συνθήκη που υπογράφηκε στις 30 Μαΐου 1913 χώρισε ένα μεγάλο μέρος των διεκδικούμενων εδαφών μεταξύ Σερβίας, Ελλάδας και Μαυροβουνίου, αφήνοντας ως ανεξάρτητο έδαφος μόνο μια κεντρική περιοχή, η οποία ήταν υπό την προστασία των Μεγάλων Δυνάμεων.

Οι πρεσβευτές των έξι μεγάλων δυνάμεων συναντήθηκαν ξανά στις 29 Ιουλίου 1913 και αποφάσισαν να συστήσουν ένα νέο κράτος, το πριγκιπάτο της Αλβανίας, ως συνταγματική μοναρχία. Τέλος, με την υπογραφή της Συνθήκης του Βουκουρεστίου τον Αύγουστο του 1913, δημιουργήθηκε αυτό το νέο ανεξάρτητο κράτος, αφήνοντας περίπου το 30-40% του αλβανικού πληθυσμού εκτός των συνόρων του.
Maoam

Το [[λογότυπο]] των Maoam
Η Maoam (στα γερμανικά προφέρεται Ma-o-am) είναι καραμέλα φρούτων από τον κατασκευαστή ζαχαροπλαστικής Haribo που διατίθεται σε διάφορες γεύσεις. Τυπικά, πέντε κομμάτια μιας ποικιλίας συσκευάζονται σε πακέτο και πολλά από αυτά τα πακέτα διαφορετικών γεύσεων πωλούνται συσκευασμένα ως ραβδί. Υπάρχουν επίσης και τα "Maoam Kracher" ως πακέτο 200, 260 και 400 g, καθώς και ένα πακέτο χύμα 1.2 kg.
Προσωρινή Κυβέρνηση της Αλβανίας

Η Προσωρινή Κυβέρνηση της Αλβανίας (αλβανικά: "Qeveria e Përkohshme e Shqipërisë") ήταν η πρώτη κυβέρνηση της Αλβανίας, που δημιουργήθηκε από τη Συνέλευση του Αυλώνα στις 4 Δεκεμβρίου 1912. Ήταν πατερναλιστική κυβέρνηση, υπό την ηγεσία του Ισμαήλ Κεμάλ, μέχρι την παραίτησή του στις 22 Ιανουαρίου 1914 ακολουθούμενος από τον Φέιζι Αλιζότι μέχρι την ανακήρυξη του πριγκιπάτου της Αλβανίας.
A-side και B-side

μικρογραφία|152x152εσ
Οι όροι A-side και B-side αναφέρονται στις δύο πλευρές των δίσκων γραμμοφώνου. Η A-side συνήθως περιελάμβανε το κομμάτι που ο καλλιτέχνης ή η εταιρεία επεδίωκε να γνωρίσει επιτυχία και να κερδίσει ραδιοφωνικές αναπαραγωγές, με την ελπίδα να γίνει "hit". H B-side (επίσης γνωστή και ως "flipside") είναι ένα δευτερεύον τραγούδι με δική του ιστορία και τοποθετούνταν στην πίσω πλευρά με σκοπό να αναγνωριστεί μέσω του τραγουδιού που βρίσκεται στην μπροστινή πλευρά. Σε κάποιες περιπτώσεις τα B-sides γνώριζαν ακόμη και μεγαλύτερη επιτυχία από τα A-sides, με χαρακτηριστικό παράδειγμα το hit "I Will Survive" της Γκλόρια Γκέινορ.

Οι δύο πλευρές συνεχίστηκαν αργότερα και στις μουσικές κασέτες, ακολουθώντας την ίδια τακτική.
Φανμιλάγιο Ράνσομ-Κούτι

Η Φανμιλάγιο Ράνσομ-Κούτι ("Funmilayo Ransome Kuti)",  (25 οκτωβρίου 1900 – 13 απριλίου 1978) ήταν εκπαιδευτικός, πολιτικός, αγωνίστρια υπέρ των δικαιωμάτων των γυναικών, ακτιβίστρια αλλά ταυτόχρονα και τυπική αριστοκράτισσα της Νιγηρίας. Συγκαταλέγεται ανάμεσα στους πιο εξέχοντες ηγέτες της γενιάς της. Επίσης, ήταν η πρώτη γυναίκα στη χώρα που οδήγησε αυτοκίνητο. Η ενασχόλησή της με την πολιτική οδήγησε στο χαρακτηρισμό της ως πρεσβεύτρια των γυναικείων δικαιωμάτων στη Νιγηρία, ενώ παράλληλα θεωρήθηκε ως «Μητέρα της Αφρικής». Από νωρίς, αποτέλεσε πολύ ισχυρή προσωπικότητα στον αγώνα των Νιγηριανών γυναικών για δικαίωμα ψήφου. Το 1947 της αποδόθηκε ο χαρακτηρισμός «Λέαινα του Λισάμπι» (ο Lisabi Abgbongo Akala ήταν ηρωικός πολεμιστής των Έκμπα) , από την εφημερίδα  West African Pilot , για το γεγονός ότι πρωτοστάτησε και καθοδήγησε τις γυναίκες της φυλής Έγκμπα σε μια εκστρατεία εναντίον της αυθαίρετης φορολόγησης. Αυτός ο αγώνας οδήγησε στην παραίτηση του βασιλιά Όμπα Αντεμόλα ΙΙ (Oba Ademola I-I το 1949.

Ήταν η μητέρα των ακτιβιστών Φέλα Αντικουλάπο Κούτι, που ήταν και μουσικός, του γιατρού Μπέκο Ράνσομ-Κούτι,  και του καθηγητή Ολικογιέ Ράνσομ Κούτι,  γιατρού και Υπουργού Υγείας.  Ήταν ακόμα γιαγιά των μουσικών Σέουν Κούτι και Φέμι Κούτι. Στην πατρίδα της, τη Νιγηρία, χαίρει μεγάλης εκτίμησης εξ αιτίας των αξιόλογων δράσεών της.
Κέντρικ Λαμάρ

Ο Κέντρικ Λαμάρ (αγγλικά: "Kendrick Lamar", 17 Ιουνίου 1987) είναι Αμερικανός ράπερ και τραγουδιστής. Μεγάλωσε στο Κόμπτον της Καλιφόρνιας και ξεκίνησε τη μουσική του καριέρα ως έφηβος με το όνομα K-Dot, κυκλοφορώντας ένα mixtape που συγκέντρωσε την τοπική προσοχή και οδήγησε στην υπογραφή συμβολαίου με την δισκογραφική εταιρεία, Top Dawg Entertainment (TDE).

Ξεκίνησε να κερδίζει δημοτικότητα το 2010, μετά την πρώτη επίσημη κυκλοφορία του, το Overly Dedicated. Την επόμενη χρονιά κυκλοφόρησε το πρώτο του στούντιο άλμπουμ, Section.80, το οποίο περιελάμβανε το ντεμπούτο του σινγκλ, HiiiPoWeR. Μέχρι εκείνη την εποχή, είχε συγκεντρώσει ένα αρκετά μεγάλο διαδικτυακό κοινό και συνεργάστηκε με διάφορους εξέχοντες καλλιτέχνες στη βιομηχανία της χιπ χοπ, όπως τον The Game, Busta Rhymes και Snoop Dogg.

Το άλμπουμ του, good kid, m.A.A.d city, κυκλοφόρησε το 2012 από την TDE, Aftermath και την Interscope Records και ήταν εμπορική επιτυχία. Έκανε το ντεμπούτο του στο νούμερο δύο των αμερικάνικων τσαρτς και στη συνέχεια πιστοποιήθηκε πλατινένιο στην χώρα. Το τρίτο του άλμπουμ, To Pimp a Butterfly (2015), περιείχε φανκ, σόουλ και προφορικό λόγο. Έκανε το ντεμπούτο του στην κορυφή των τσαρτς σε ΗΠΑ και Ηνωμένο Βασίλειο, ενώ στην 58η τελετή των Grammys, κέρδισε βραβείο Grammy στην κατηγορία Καλύτερο Ραπ Άλμπουμ. Το 2016, κυκλοφόρησε το Untitled Unmastered, μια συλλογή από ακυκλοφόρητα ντέμος που ηχογραφήθηκαν κατά την διάρκεια του To Pimp a Butterfly.Κυκλοφόρησε το τέταρτο στούντιο άλμπουμ το 2017, DAMN., όπου το πρώτο σινγκλ, Humble, κατέκτησε τα τσαρτς της Αμερικής.
Πολιτική Συμβουλευτική Διάσκεψη του Κινεζικού Λαού

Η Πολιτική Συμβουλευτική Διάσκεψη του Κινεζικού Λαού (κινεζικά: 中国人民政治协商会议) είναι πολιτικό συμβουλευτικό όργανο στη Λαϊκή Δημοκρατία της Κίνας. Η οργάνωση αποτελείται από αντιπροσώπους από μια σειρά πολιτικών κομμάτων και οργανώσεων, καθώς και από ανεξάρτητα μέλη. Το ποσοστό εκπροσώπησης των διαφόρων μερών καθορίζεται από την καθιερωμένη σύμβαση, η οποία αποτελεί αντικείμενο διαπραγματεύσεων μεταξύ των μερών.

Στην πράξη, το μεγαλύτερο και κυρίαρχο κόμμα στο Συνέδριο είναι το Κομμουνιστικό Κόμμα της Κίνας, το οποίο έχει περίπου τα δύο τρίτα των εδρών. Άλλα μέλη προέρχονται από το Ενωμένο Μέτωπο που συνεργάζονται με το ΚΚΚ και από ανεξάρτητα μέλη που δεν είναι μέλη οποιουδήποτε κόμματος. Το συνέδριο προορίζεται να είναι πιο αντιπροσωπευτικό και να αποτελείται από ένα ευρύτερο φάσμα ανθρώπων απ' ότι ένα τυπικό κυβερνητικό σώμα στη Λαϊκή Δημοκρατία της Κίνας.

Η Εθνική Επιτροπή της Πολιτικής Συμβουλευτικής Διάσκεψης του Κινέζικου Λαού (中国 人民 政治协商会议 全国 委员会) πραγματοποιεί ετήσια συνάντηση ταυτόχρονα με τις συνόδους ολομέλειας του Εθνικού Λαϊκού Συνεδρίου (ΕΛΣ). Τόσο η Εθνική Επιτροπή της διάσκεψης όσο και οι σύνοδοι ολομέλειας του ΕΛΣ ονομάζονται συχνά «Δύο Εθνικές Συναντήσεις», παίρνοντας σημαντικές πολιτικές αποφάσεις σε εθνικό επίπεδο. Η σύνοδος της διάσκεψης για το 2014 προγραμματίστηκε να ανοίξει στις 3 Μαρτίου 2014, σε συνδυασμό με την ετήσια σύνοδο του Εθνικού Λαϊκού Συνεδρίου της Κίνας.

Η οργανωτική ιεραρχία της διάσκεψης περιλαμβάνει την Εθνική Επιτροπή και τις περιφερειακές επιτροπές. Περιφερειακές επιτροπές της συνδιάσκεψης περιλαμβάνουν το επαρχιακό, το νομαρχιακό και το κομητειακό επίπεδο. Σύμφωνα με το άρθρο 19, τμήμα 2 του Χάρτη της Πολιτικής Συμβουλευτικής Διάσκεψης του Κινεζικού Λαού, η σχέση μεταξύ της Εθνικής Επιτροπής και των περιφερειακών επιτροπών είναι μια σχέση καθοδήγησης (χωρίς άμεση ηγεσία). Οι σχέσεις μεταξύ περιφερειακών επιτροπών ανώτερου επιπέδου και επιτροπών κατώτερου επιπέδου είναι οι ίδιες. Οι επιχειρησιακοί προϋπολογισμοί σε κάθε επίπεδο διοικούνται ανεξάρτητα από τις οικονομικές διοικήσεις της περιοχής, καθιστώντας την Εθνική Επιτροπή και όλες τις περιφερειακές επιτροπές διακριτές οντότητες. Μια έμμεση ηγεσία, ωστόσο, υπάρχει μέσω των Τμημάτων Ενωμένου Μετώπου σε κάθε επίπεδο.

Η σύνθεση των πολιτικών συμβούλων στη διάσκεψη, που αποτελείται από 2.158 μέλη, αλλάζει σύμφωνα με τους εθνικούς στόχους και προτεραιότητες. Προηγουμένως κυριαρχούσαν ανώτεροι υπάλληλοι σε εταιρείες ακινήτων, κρατικές επιχειρήσεις και «princelings», ενώ η διάσκεψη του 2018 αποτελείται κυρίως από άτομα από τον τομέα της τεχνολογίας που αναπτύσσεται στην Κίνα.
Έστερ Λόφγκρεν

Η Έστερ Λόφγκρεν ("Esther Ruth Lofgren", γεννημένη στις 28 φεβρουαρίου του 1985, στο Long Beach, Καλιφόρνια) είναι μια Αμερικανίδα κωπηλάτης και έχει κερδίσει ένα χρυσό Ολυμπιακό μετάλλιο. Κέρδισε το χρυσό μετάλλιο στο οκτώ γυναικών στους Θερινούς Ολυμπιακούς Αγώνες στο Λονδίνο. Η Lofgren είναι απόφοιτος του κολλεγίου Χάρβαρντ, όπου έκανε κωπηλασία με το πλήρωμα Ράντκλιφ και ονομάστηκε δύο φορές All-American. Είναι οκτώ φορές μέλος της Αμερικάνικης Εθνικής Ομάδας Κωπηλασίας, τρέχων κάτοχος του Παγκόσμιου Ρεκόρ στο οκτώ γυναικών και κάτοχος επτά μεταλλίων στο Παγκόσμιο Πρωτάθλημα.
Τζον Χάρντινγκ

Ο Τζον Χάρντινγκ (10 Φεβρουαρίου 1896 – 20 Ιανουαρίου 1989) ήταν Βρετανός στρατιωτικός. Υπηρέτησε κατά τον πρώτο και δεύτερο παγκόσμιο πόλεμο, στην Μαλαισία και αργότερα έγινε ο Βρετανός κυβερνήτης υπεύθυνος για την καταστολή της εξέγερσης των Μάο-Μάο. Η τελευταία του θέση ήταν κυβερνήτης της Κύπρου κατά την διάρκεια του αγώνα της ΕΟΚΑ.
Γούτα

Η Γούτα (αραβικά: غوطة دمشق‎) είναι υπαίθρια και προαστιακή περιοχή στη νοτιοδυτική Συρία που περιβάλλει την πόλη της Δαμασκού, κατά μήκος του ανατολικού και νότιου άκρου της.
Αυγούστα της Σαξονίας-Γκότα-Άλτενμπουργκ

Η Πριγκίπισσα Αυγούστα της Σαξονίας-Γκότα-Άλτενμπουργκ (Αγγλικά:"Princess Augusta of Saxe-Gotha-Altenburg", Γερμανικά: "Augusta von Sachsen-Gotha-Altenburg", 30 Νοεμβρίου 1719 - 8 Φεβρουαρίου 1772) ήταν η σύζυγος του διαδόχου πρίγκιπα της Ουαλίας Φρειδερίκου. Ήταν μία από τις τέσσερις Πριγκίπισσες της Ουαλίας που δεν έγινε ποτέ βασιλική σύζυγος.

Αρκετά μέρη στη Βρετανική Αμερική ονομάστηκαν προς τιμήν της Αυγούστας: Αυγούστα της Τζόρτζια, Κομητεία Αυγούστα της Βιρτζίνια και το Φρούριο Αυγούστα της Κομητείας Νορθάμπερλαντ στην Πενσυλβάνια.
Ηραίο Περαχώρας

"Οι χρονολογίες εμφανίζονται με την μορφή π.Κ.Χ για "πριν από την Κοινή Χρονολογία" και Κ.Χ. για "Κοινή Χρονολογία". Δείτε περισσότερα στο σχετικό λήμμα."
μικρογραφία|323x323εσ|Το Ηραίο Περαχώρας.
Το Ηραίο Περαχώρας βρίσκεται στη χερσόνησο της Περαχώρας, στα βόρεια του Κορινθιακού κόλπου, στο δυτικό άκρο της οροσειράς των Γερανείων. Ο τόπος ονομαζόταν Ηραίο από την αρχαιότητα λόγω του ιερού αφιερωμένου στην Ήρα που βρίσκεται στο ακρωτήριο. Το σύγχρονο όνομα της περιοχής της Περαχώρας προέρχεται από το αρχαίο τοπωνύμιο ‘"Πειραίο"’ ή ‘"Περαία"’. ‘"Περαία"’ είναι η συντόμευση της φράσης ‘"περαία γη"’ και σημαίνει η ‘απέναντι’ γη, ο τόπος πέρα από την θάλασσα, το όνομα χρησιμοποιήθηκε πιθανόν διότι το ακρωτήριο βρίσκεται απέναντι από την χώρα της Κορίνθου. Μεταξύ του Ηραίου και της Περαχώρας, βρίσκεται η λίμνη Βουλιαγμένη, η οποία στην αρχαιότητα ονομαζόταν Εσχατιώτης (αναφορά στην απομακρυσμένη γεωγραφική θέση της πάνω στο ακρωτήριο).
Μάργκαρετ Ρόπερ

Η Μάργκαρετ Ρόπερ (Margaret Roper) ("το γένος" More) (1505-1544) ήταν αγγλίδα συγγραφέας και μεταφράστρια και μία από τις πιο μορφωμένες οι γυναίκες του δέκατου έκτου αιώνα στην Αγγλία.
Τζέιν Γκριρ

Η Τζέιν Γκριρ (αγγλικά: Jane Greer) (Ουάσιγκτον, 9 Σεπτεμβρίου 1924 – Λος Άντζελες, 24 Αυγούστου 2001) ήταν Αμερικανίδα ηθοποιός του κινηματογράφου και της τηλεόρασης, με πιο γνωστό της ρόλο αυτόν της μοιραίας γυναίκας (femme fatale) Κάθι Μόφατ, στο φιλμ νουάρ του 1947  «Αμάρτημα του Παρελθόντος» (Out of the Past).